CELEX: 62017CN0315
Language: fi
Date: 2017-05-29 00:00:00
Title: Asia C-315/17: Ennakkoratkaisupyyntö, jonka Juzgado de lo Contencioso-Administrativo n.° 2 de Zaragoza (Espanja) on esittänyt 29.5.2017 – Pilar Centeno Meléndez v. Universidad de Zaragoza

14.8.2017   
            
            
               FI
            
            
               Euroopan unionin virallinen lehti
            
            
               C 269/9
            
         Ennakkoratkaisupyyntö, jonka Juzgado de lo Contencioso-Administrativo n.o 2 de Zaragoza (Espanja) on esittänyt 29.5.2017 – Pilar Centeno Meléndez v. Universidad de Zaragoza
   (Asia C-315/17)
   (2017/C 269/13)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Contencioso-Administrativo n.o 2 de Zaragoza
   
      Pääasian asianosaiset
   
   
      Kantaja: Pilar Centeno Meléndez
   
      Vastaaja: Universidad de Zaragoza
   
      Ennakkoratkaisukysymykset
   
   
               1)
            
            
               Onko 28.6.1999 annetun neuvoston direktiivin 1999/70/EY (1) liitteenä olevan puitesopimuksen 4 lausekkeen 1 kohta sovellettavissa kantajan vaatimaan horisontaalisesta urasta suoritettavaan palkanlisään sillä perusteella, että kyseessä on työehto, vai onko kyseessä päinvastoin palkkaan liittyvä käsite, joka on ominaisuuksiltaan tässä ennakkoratkaisupyynnössä esitetyn kaltainen ja joka perustuu saajan subjektiiviseen ominaisuuteen, joka on hankittu työssä, jota on tehty useiden vuosien ajan kasvavaa vaikeutta ja vastuuta sekä pysyvyyttä, erikoistumista ja ammatillisuutta koskevien perusteiden mukaisesti?
            
         
               2)
            
            
               Jos edelliseen kysymykseen vastataan myöntävästi, ja unionin tuomioistuimen mielestä kyseessä on puitesopimuksen 4 lausekkeen 1 kohdassa tarkoitettu työehto, onko kyseessä palkan ero, joka on perusteltavissa objektiivisilla syillä?
            
         
      (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).